title: Stad Sant-Brieg
text: Stad Sant-Brieg, Stade Briochin ez-ofisiel, eo koshañ klub mell-droad Aodoù-an-Arvor. D'an 12 a viz Ebrel 1904 e voe krouet dindan an anv Stade et Véloce Club Briochin, rak ur rann varc'hhouarnerezh a oa enni. Pa voe degemeret atletourien ivez e voe kemmet e anv: Stade Briochin Université Club. Goude an Eil Brezel-bed ez eas da Stade Briochin. Etre 1993 ha 1997 e voe Stad Sant-Brieg ur c'hlub a-vicher anezhañ: Stade Briochin Côtes d'Armor a veze graet anezhañ d'ar c'houlz-se. Abalamour dezhañ bezañ graet freuz-stal e voe ret dezhañ paouez a-daol-trumm e miz Meurzh 1997. Er pempvet live e rankas adkregiñ ganti e miz Gwengolo. Abaoe 2011 eo deuet da benn ar Stad da bignat a rummad da rummad, a-drugarez da labour ar prezidant Guillaume Allanou ha d'ar gourdoner nevez Sylvain Didot. Abaoe 2013 e c'hoari Sant-Brieg e CFA 2, ar pempvet rummad, asambles gant Dinan-Léhon, Stad Lannuon ha skipailh B War-raok Gwengamp. 
  Melldroaderien Sant-Brieg a vez graet Gripied anezho. A-liv gant ardamezoù kêr Sant-Brieg eo o rochedoù, da lavarout eo melen ha glas. E Stad Fred-Aubert e c'hoariont aboe 1990.
  
  Loreadeg 
   Kib Frañs: 8 gourfennoù 1966; 16 gourfennoù 1921, 1925, 1968, 1978.
   Kib ar C'hevre: 16 gourfennoù 1995
   Kampionad Frañs Rummad3: 1993
   Kampionad Frañs Rummad4: 1991
   Kampionad ar C'hornôg: 1959, 1968, 1974, 1990.
   Kampionad Breizh DH: 2013
  
  Sant-Brieg e CFA2 / strollad A
  
  Sant-Brieg en eil rummad a-enep ar skipailhoù breizhat
  
  Liammoù 
   Lec'hienn ofisiel
  
  Sant-Brieg